Autoritatea Naţională pentru Protecţia Consumatorilor (ANPC) şi Comisariatul Regional pentru Protecţia (CRPC) Consumatorilor Bucureşti-Ilfov au câştigat definitiv procesul intentat de Agenţia de Turism Bonjour, din Capitală, prin care se solicita anularea procesului verbal de constatare a contravenţiei, întocmit în 2022, se arată într-un comunicat.
"Precizăm că, la acel moment, după patru acţiuni de control desfăşurate timp de şase luni, în urma cărora operatorul economic a fost sancţionat cu 51.000 de lei, amenzi, şi dispunerea măsurii complementare de restituirea contravalorii pachetelor turistice vândute şi anulate ulterior, comisarii CRPC Bucureşti-Ilfov au constatat neîndeplinirea, repetată, a prevederilor acesteia”, arată sursa citată.
„Ca atare, pentru că, în acest interval de timp, Agenţia de Turism Bonjour nu a restituit consumatorilor contravaloarea pachetelor turistice contramandate deja, iar între timp a continuat să vândă altele, anulând ulterior cursele de avion, a fost dispusă închiderea unităţii şi au fost sesizate organele de cercetare penală asupra întregii situaţii. Ulterior, agenţia a contestat, în instanţă, actul administrativ, solicitând anularea acestuia".
Citeste si:
Pe 21 martie 2024, Tribunalul Bucureşti a respins definitiv, ca nefondat, apelul declarat de Agenţia de Turism Bonjour (SC Bonjour International Tour SRL) împotriva sentinţei pronunţată de instanţa de fond, prin care s-a reţinut faptul că nici până la momentul pronunţării, Agenţia de Turism nu a restituit contravaloarea pachetelor turistice vândute şi anulate ulterior.
Sursa foto: Shutterstock.com
Te-ar putea interesa și: